Laurits Olson

Laurits Olson var lederen af EaS og hovedmodstanderen i bogen Slaget om Byen. Han er beskrevet som person med flere psykiske lidelser og psykopatiske træk.

#### **Før krigen:**

Laurits Olson blev født d. 14 december i 1995 i Østin, hvor han voksede op i en forholdsvis rig familie, som dog var præget af vold og svigt. Han gik på Vestskolen i 9 år, hvor han i løbet af sin skolegang viste psykopatiske træk og magtsyghed overfor sine klassekammerater, men han fik ingen hjælp med at tackle sine problemer. I løbet af Laurits' skolegang blev han venner med Mark, Mads og mange andre unge, som hjalp ham med at udøve vold mod andre skoleelever og stjæle fra butikker. I disse år begyndte Laurits også til selvforsvar og karate. I 2011 var Olson begyndt på gymnasiet, hvor han var ganske vellidt blandt lærerne pga. hans faglige evner og gode karakterer . Han blev sågar elevrådsformand, og mange elever så op til ham. Da det gik op for Olson, at alle lyttede til ham pga. hans gode taleevner, fik han en idé om at stille op som borgmester, når han blev lidt ældre. Olson blev student i 2014, hvorefter han tog et sabbatår i resten af 2014 til midten af 2015. Her mødte han snesevis af mennesker, som så op til ham og valgte at blive venner med ham. I oktober 2014, grundlagde Laurits og hans ven, Mark, en bande ved navn "Ejerne af Havnen". Laurits valgte et opholdssted ved en tidligere kornfabrik (Hansens Kornfabrik) ved havnen, hvor banden kunne være i fred og kontrollere havneområdet. I starten var banden lille (med under 20 medlemmer), men i 2016 voksede medlemstallet, og Laurits Olson fik blod på tanden til at udvide bandens territorium til mere end 1 kvadratkilometer. Derfor begyndte Olson og hans tilhængere at gennemføre brutale angreb på byens andre ungdomsbander. Banden skiftede navn fra EaH til EaS, som stod for "Ejerne af Storbyen". Et år forinden var Laurits begyndt på universitetet, hvor han (ironisk nok) læste jura.

#### **Slaget om byen**

Starten på ungdomsbandekrigen (i december 2016) blev markeret med et bagangreb på en bande ved navn Broz B4 Hoez (BB4H), som var kendt for at være den mest dominerende og brutale ungdomsbande hidtil. Ingen havde forudset, at EaS ville angribe så pludseligt, hvilket var en del af Olsons plan: at virke neutral. I kampen var Olson meget aggressiv og han stak sin kniv i blandt andet knæ, arme og lår på modstandere. I alt blev 13 BB4H-medlemmer såret, mens fire blev kvæstet. Kun 5 EaS'ere blev såret, og ingen af dem fik kvæstelser. BB4H blev herefter opløst. Efter kampen udtænkte Olson nye måder, hvorpå han kunne opløse de tre resterende bander: Brown-town, WATCH og FVTD. Olson og EaS angreb efter tre måneder Brown-town og fik den opløst efter en hård kamp. Olson tvang mange af Brown-towns medlemmer til at tilslutte sig EaS (blandt andet David, Ali og Malthe), så medlemstallet var nu oppe på omkring 45. Dog forlod et halvt snes medlemmer banden uden varsel, hvorefter de flygtede til andre byer af frygt for Olsons reaktion til deres forræderi. Før angrebet på Brown-town havde Olson og nogle andre EaS'ere opsporet WATCH-medlemmer og truet dem, hvilket ledte til mindre kampe på gaden (mest kendte: Kampen om Egevej), men WATCH ville ikke overgive sig. Nogle dage efter angrebet på Brown-town fandt et mindre sammenstød mellem FVTD og EaS sted ude på landet.

I april 2017 gik Olson og hans ven, Mark, en tur i en af byens parker, som befandt sig på grænsen mellem WATCH's og EaS' territorium. Midt i gåturen lagde Olson mærke til at et WATCH-medlem befandt sig i EaS-området i parken. Da parken tilfældigvis var mennesketom, gik Olson og Mark til angreb på medlemmet, som kæmpede voldsomt imod og råbte på hjælp. Olson og Mark slog medlemmet til blods med knytnæveslag, men han fortsatte med at råbe og slå omkring sig. Det slog klik for Mark, og mens Olson kiggede i den anden retning, fordi han så nogle mennesker komme forbi, trak Mark pludselig sin kniv og stak medlemmet i maven. Olson gik i panik og idet han gav sig til at råbe af Mark, dukkede omkring ti WATCH-medlemmer op for at se, hvad der foregik. Da de så deres ven med et stiksår i maven, gav de sig til at banke Olson og Mark "søndersammen", som Olson selv beskrev det senere hen. Mark blev fængslet i syv år, og Olson fik en betinget dom på to år, en bøde på flere tusinde kroner og desuden blev han smidt ud af universitetet og måtte opgive alle sine fremtidsplaner om at blive borgmester. Han sank herefter ned i en depression, men fortsatte med at planlægge angreb på WATCH, eftersom han stadig havde sin frihed og ikke var i fængsel. En måned efter mordet, gik EaS'ere til angreb WATCH igen, og denne gang blev banden opløst, hvilket lettede Olsons depression.

I de næste måneder gjorde Laurits ikke så meget væsen af sig, da han højst sandsynligt var ved at behandle sin depression. Han var i disse måneder også ved at planlægge et angreb på FVTD, som var den sidste eksisterende ungdomsbande i byen (udover EaS). Efter et stykke tid uden kampe, fandt et overfald på FVTD's leder, Johan Blume (i juli), sted og gerningsmændene fra EaS flygtede fra gerningsstedet. Dog blev et medlem, Nicolaj Michelsen, stoppet af en oprørt mand, som havde overværet overfaldet. Nicolaj nåede derfor ikke at komme væk fra gerningsstedet. Nicolaj fik overbevist manden om, at han var uskyldig, mens FVTD's leder, Johan, blev indlagt på hospitalet pga. store skader fra overfaldet. Michelsen ringede herefter til Laurits Olson og fortalte ham om hændelserne. Olson mente at Nicolaj skulle tage til hospitalet, hvor Johan var indlagt og overbevise ham om, at han ikke havde taget del i overfaldet, at han var uskyldig og var blevet tvunget ind i EaS mod sin vilje. På denne måde håbede Olson, at Johan ville tro på Nicolaj og lukke ham ind i FVTD, hvorefter Nicolaj så kunne udspionere den fjendtlige bande. Samtidig skulle Nicolaj udgive sig for at være FVTD's agent og udspionere på EaS, hvilket han selvfølgelig ikke gjorde. Under Nicolajs besøg i EaS' opholdssted videregav han kun vigtige informationer om FVTD med det formål, at EaS skulle lave et bagangreb på den fjendtlige bande. Nicolaj fik overbevist FVTD-banden om, at et "bagangreb" måtte udføres mod EaS. FVTD-banden var i færd med at planlægge dette angreb, og de sendte Nicolaj over til EaS for at udspionere dem før angrebet. Nicolaj informerede Laurits og EaS'erne om hver detalje i bagangrebet, som ville finde sted. Nicolaj Michelsens forræderi skulle gerne føre til EaS' sejr efter kampen. Nicolaj førte FVTD-medlemmerne ud til Hansens Kornfabrik, hvor de med det samme blev mødt af EaS'ere i et bagholdsangreb. I kampen mødte Laurits for første gang Johan Blume og FVTD's tredjekommanderende, Carl Iversen (s. 115, kapitel 6). De kæmpede mod hinanden, men Laurits benyttede sig af sin karate og størrelse til at overvinde Carl og Johan, og han skulle til at dræbe Johan med sin kniv, men blev stoppet af nogle mindre EaS'ere, som havde skiftet side til FVTD under kampen. Han blev væltet omkuld og slået i hovedet, hvilket frustrerede ham voldsomt. Han lod sin vrede gå ud over Nicolaj, som var plaget af dårlig samvittighed over sit forræderi mod FVTD.

Et stykke tid efter det første angreb blev et nyt og mere uforudsigeligt angreb fuldført af FVTD, da de stormede Hansens Kornfabrik igen. Kampene var igen voldsomme, og mange blev hårdt såret. Nicolaj blev jagtet ud af kornfabrikken af FVTD-medlemmer, som var vrede på ham. Da EaS'erne var i undertal, var de ved at tabe kampen. Olson var forberedt på dette, og han havde købt en pistol. Han skød omkring sig og ramte et FVTD-medlem, Ali Abad, i låret. Han overlevede med hårde skader. Laurits og et dusin andre EaS'ere jagtede FVTD-medlemmerne ud af kornfabrikken og skød varselsskud efter dem. Begge bander samlede sig overfor hinanden udenfor bygningen, hvor Laurits gav sig til at fortælle om sin fortid. Han sagde herefter, at Johan skulle dø nu og hævede sin pistol og skød lige efter hjertet på ham. Nicolaj, som var præget af dårlig samvittighed, hoppede ind foran skuddet og blev ramt i hjertet i stedet for Johan. Han døde nogle sekunder efter. De fleste EaS'ere flygtede herefter fra gerningsstedet, før Olson opdagede noget, og da han ikke havde flere patroner på sig, var han forsvarsløs. Nicolaj havde været i besiddelse af en strømpistol, som Aksel Christensen nu brugte mod Olson. Politiet mødte op på gerningsstedet og arresterede Olson, hvilket ledte til hans arrestation for blandt andet mord. Han blev fængslet i 8½ år. Efter hans fængsling blev EaS opløst.

#### **"En ny fjende"**

Efter krigen kom Olson i fængsel i Østin, hvor han sad fra d. 16. november 2017 til d. 26. februar 2018. Her "fejrede" han sin 22-års fødselsdag d. 14. december. Olsons depression blussede op igen, og den blev værre end nogensinde før. Han havde mistet hele sin fremtid og alle hans drømme var gået i vasken. Selv hans elskede bande var nu også blevet opløst. Derfor tog Olson sig eget liv ved hængning d. 26 februar 2018, og han efterlod sig intet selvmordsbrev. Hans gode ven, Mark (som også var fængslet for mord), blev dybt ulykkelig over denne nyhed.